ርግጸኛ ኣይኮንኩን። ግን ድማ መሊሱ ከም ዘይረኽባ ተስፋ ይገብር። ምስ ካልእ ጓል ኣንስተይቲ ርክብ ከም ዝጀመረ ምፍላጠይ ግን ጽቡቕ'ዩ። ምኽንያቱ እቲ ዝቀያየር ዝነበረ ባህርያቱ ካብ ናተይ ድኽመት ዝነቕል ከም ዘይኮነ ፈሊጠ ቅሳነት ረኺበ እየ" ትብል። ኣብ ኣመሪካን ዓዲ ኢንግሊዝን ግን፡ ኣብዚ እዋን ሕቶ ፍትሕ ወሲኹ ተራእዩ። ኣብ ኣመሪካ ኣብ ወርሒ ጥቅምቲ እዚ ዓመት ምስ ኣብ ዝሓለፈ ዓመት ጥቅምቲ ክነጻጸር እንከሎ ብ70 ሚእታዊት ወሲኹ። ኣብ ስዑዲ ዓረብ፣ ኢንዶኔዥያን ቻይናን'ውን ተመሳሳሊ ወሲኹ ተራእዩ። ኣብዚ ግዜ፡ እቶም ካብ ሓዳሮም ዝተፋትሑ ወይ ምስ መጻምዶም ዝተፈላለዩ ከመይ ኢሎም'ዮም እቲ ናይ ልቢ ስምብራት ክወጽኡዎ ዝብል እዩ ዝኸበደ። ኣብ ብራዚል፡ ሪቻርድን ራፋኤላን ሓዳሮም ብሰላማዊ መገዲ ብፍትሕ ክውዳእ ብምግባር መሓዙት ኮይኖም ክቕጽሉ ወሲኖም። "ምፍልላይ ኣይደለኹን ነይረ፤ ግን ካልእ ኣማራጺ ኣይርኣኹን። ክልቲኤና ሕጉሳት ክንከውን ይግብኣና" ትብል ራፋኤላ። *ገሊኦም ኣሽማት እዚ ዛንታ ተቐይሮም'ዮም። ኣብ ዓለም ዘለው ቫይረሳት እንተዝጠፍኡ፡ ዓለም እንታይ ኮን ምኾነት?
